જવાબ : ગયબત એક એવી હકીકત છે જેના વિશે હઝરત પયગંબરે અકરમ(સ.અ.વ.) અને માસૂમ ઇમામો (અ.મુ.સ.) એ અગાઉથી લોકોને આગાહ કર્યા હતા ત્યાર પછી ગયબત વાકેઅ થઇ છે. ઇમામે ઝમાન(અ.સ.)ની ગયબત કોઇ નવો બનાવ નથી. બલ્કે તેનો પાયો દીનના મૂળમાં જોવા મળે છે. દા.ત. હઝરત રસુલે અકરમ (સ.અ.વ.)એ ફરમાવ્યું : “ખુદાની કસમ જેણે મને ખુશખબરી આપનાર નબી બનાવીને મોકલ્યો મારા દિકરાઓમાંથી કાએમ(અ.સ.) અલ્લાહ સાથેના વાયદા મૂજબ ગયબત ઇખ્તેયાર કરશે અને તેની ગયબત કંઇક એ રીતે હશે કે લોકો કહેવા લાગશે કે `અલ્લાહ તઆલાને આલે મોહમ્મદ(સ.અ.વ.)ની જરૂરત નથી અને બીજા લોકો તેમની વિલાદતમાંજ શંકા કરવા લાગશે. તેથી જે કોઇને પણ ગયબતનો સમય મળે, તેણે પોતાના દીનની હિફાઝતમાં સાવચેત રહેવું જોઇએ અને શૈતાનને શકના રસ્તેથી આવવા દેવો ન જોઇએ. ક્યાંક એવુ ન બને કે શૈતાન તેને મારા દીનથી બહેકાવી દે અને મારા દીનથી બહાર કાઢી દે, બિલ્કુલ એજ રીતે કે જે રીતે તેણે તમારા માઁ-બાપને જન્નતમાંથી બહાર કઢાવી દીધા. અલ્લાહે શૈતાનને કાફિરોનો દોસ્ત અને રહનુમા બનાવ્યો છે.’